تورکیه سیلاح‌لی قوه‌لری‌نین (TSK) شیرناک ویلایتی‌نین سیلوپی قصبه‌سیندکی هابور سرحد-کئچید منطقه‌سی یاخینلیغیندا سپتامبرین 18-ده باشلاتدیغی مانور عراق-لی عسگرلرین قاتیلیمی ایله داوام ائدیر.
بؤلگه‌یه زیره‌لی ماشین لارلا گؤندریلن تورک و عراق-لی عسگرلر مانور اساس‌لارینا گؤره کریتیک بیر تاسیس‌ین اله کئچیریلمه‌سی و نظارت آلتینا آلینماسی مقصدیله دوشمن عسگرلری‌نین اطرافینی محاصره‌یه سالیب و داها سونرا زیره‌لی ماشینلاردان ائنه‌رک موقع لری اله کئچیریب‌لر.
مانور چرچیوه‌سینده بؤلگه‌ده مین آختاریش ایشلری آپاریلدیقدا، یارا‌لانان عسگرلرین زیره‌لی آمبولانس لارلا حادثه یئریندن داشینماسی دا جانلاندیریلیب.
تورک و عراقلی عسگرلر مانوردان سونرا زیره‌لی ماشینلار ایله یئرلرینه قاییدیب‌لار.
باش قرارگاه رئیس‌لیگی‌نین معلوماتیندا تورک سیلاحلی قوه لرینین سپتامبرین 18-دن اعتبارا سیلوپی/هابور سرحد-کئچید بؤلگه‌سینده باشلانیلان مانورون اوچونجو مرحله‌سینه 26 سپتامبردا باشلاندیغی، مانورون بو مرحله‌سی‌نین بؤلگه‌یه گلن عراق سیلاح‌لی قوه‌لرینه باغلی دسته و عنصورلرین ده ایشتیراکی ایله مشترک داوام ائتدیریله‌جگی بیلدیریلمیشدی.
